Mykola Matvijenko

Mykola Matvijenko (s. 2. toukokuuta 1996 Saky) on ukrainalainen jalkapalloilija. Hän on pelipaikaltaan keskuspuolustaja. Hän on pituudeltaan 182-senttimetrinen. Hän edustaa kotimaassaan Šah’tar Donetskia ja on pelannut Ukrainan maajoukkueessa.

Matvijenko pelasi ensimmäisen liigaottelunsa lokakuussa 2015. Hän on Šah’tar Donetskin lisäksi edustanut vuonna 2017 lainasopimuksilla Karpaty Lviviä  ja Vorskla Pultavaa. Hän on pelannut Ukrainan liigassa 113 ottelua ja tehnyt niissä seitsemän maalia. Mestarien liigassa hän on pelannut 19 ottelua ja Eurooppa-liigassa 13 ottelua.

Matvijenko pelasi Ukrainan nuorisomaajoukkueissa ja nousi A-maajoukkueeseen ensimmäisen kerran maaliskuussa 2017 MM-karsintaottelussa Kroatiaa vastaan. Hän on pelannut kesäkuun 2022 puoliväliin mennessä 51 A-maaottelua ja yhtä ystävyysottelua lukuun ottamatta aina avauskokoonpanossa. Kesällä 2021 pelatuissa EM-kilpailuissa hän pelasi täydet minuutit puolivälieriin yltäneen joukkueensa kaikissa viidessä ottelussa.

Lähteet 

Ukrainalaiset jalkapalloilijat
Vuonna 1996 syntyneet
Elävät henkilöt